****

**คู่มือการปฏิบัติงาน**

**ศูนย์ข้อมูลข่าวสารที่ทำการปกครองอำเภอสังคม**

****

**จัดทำโดย ที่ทำการปกครองอำเภอสังคม**

**ทางหลวงแผ่นดิน 211 อำเภอสังคม จังหวัดหนองคาย**

**โทร./โทรสาร 0 4244 1059 e-mail. : ...**

**คำนำ**

 คู่มือการปฏิบัติงานศูนย์ข้อมูลข่าวสารที่ทำการปกครองอำเภอสังคม จังหวัดหนองคาย จัดทำขึ้นโดยมีวัตถุประสงค์เพื่อใช้เป็นแนวทางสำหรับการปฏิบัติงานให้บริการข้อมูลข่าวสารแก่ประชาชนผู้มารับบริการ ณ ศูนย์ข้อมูลข่าวสารตามพระราชบัญญัติข้อมูลข่าวสารของราชการ พ.ศ. 2540 ซึ่งได้กำหนดให้หน่วยงานของรัฐจะต้องมีการจัดตั้งศูนย์ข้อมูลข่าวสารของราชการภายในหน่วยงาน เพื่อให้ประชาชนสามารถติดตามและตรวจสอบการดำเนินงานของรัฐ ภายใต้สิทธิและหน้าที่ในการรับรู้ข้อมูลข่าวสารตามรัฐธรรมนูญแห่งราชอาณาจักรไทย พ.ศ. 2540 และพ.ศ. 2550 ซึ่งจะเป็นประโยชน์อย่างยิ่งสำหรับผู้ปฏิบัติงานประจำศูนย์ข้อมูลข่าวสารหรือผู้ที่ต้องการศึกษาหาความรู้ในเรื่องดังกล่าว

 การจัดทำคู่มือฉบับนี้ คณะผู้จัดทำได้ทำการศึกษาค้นคว้าจากหนังสือ/คู่มือ/เอกสารต่างๆ ที่เกี่ยวข้อง โดยได้อ้างอิงไว้ที่เอกสารอ้างอิงแล้ว และในการนี้ ผู้จัดทำพร้อมที่จะรับข้อติชม ข้อเสนอแนะ เพื่อใช้พัฒนาระบบการให้บริการข้อมูลข่าวสารของสำนักงานคลังจังหวัดหนองคายต่อไป

ศูนย์ข้อมูลข่าวสารที่ทำการปกครองอำเภอสังคม

 มกราคม 2559

**สารบัญ**

|  |  |
| --- | --- |
|  | หน้า |
| ความรู้เบื้องต้นเกี่ยวกับกฎหมายข้อมูลข่าวสาร | 1 |
| วิธีการเปิดเผยข้อมูลข่าวสาร | 1 |
| แนวทางการจัดตั้งศูนย์ข้อมูลข่าวสารของราชการ | 3 |
| ศูนย์ข้อมูลข่าวสารที่ทำการปกครองอำเภอสังคม |  |
| วัตถุประสงค์ | 8 |
| ขอบเขต | 8 |
| คำจำกัดความ | 8 |
| หน้าที่ความรับผิดชอบ | 9 |
| ระเบียบขั้นตอนการปฏิบัติ | 11 |
| ขั้นตอนการให้บริการข้อมูลข่าวสาร | 12 |
| เอกสารอ้างอิง | 14 |
| ภาคผนวก | 15 |

**คู่มือการปฏิบัติงาน**

**ศูนย์ข้อมูลข่าวสารที่ทำกาปกครองอำเภอสังคม**

**1. ความรู้เบื้องต้นเกี่ยวกับกฎหมายข้อมูลข่าวสาร**

 พระราชบัญญัติข้อมูลข่าวสารของราชการ พ.ศ. 2540 เป็นกฎหมายที่เกิดขึ้นโดยมีเจตนารมณ์เพื่อให้ประชาชนมีสิทธิได้รับรู้ข้อมูลข่าวสารเกี่ยวกับการดำเนินการต่างๆ ของรัฐ ประชาชนมีสิทธิได้รู้ (Right to know) ข้อมูลข่าวสารของราชการ โดยไม่จำเป็นต้องเป็นผู้มีส่วนได้เสีย โดยหน่วยงานของรัฐผู้ครอบครองข้อมูลข่าวสาร มีหน้าที่ต้องเปิดเผยข้อมูลข่าวสารฯ ให้แก่ประชาชนตามวิธีที่กำหนด และกำหนดหลักเกณฑ์ที่ชัดเจนเกี่ยวกับข้อมูลข่าวสารที่หน่วยงานของรัฐไม่ต้องเปิดเผย หรืออาจไม่เปิดเผยและให้ความคุ้มครองข้อมูลข่าวสารส่วนบุคคลที่อยู่ในความครอบครองของหน่วยงานของรัฐ เพื่อประชาชนจะสามารถแสดงความคิดเห็นและ ใช้สิทธิทางการเมืองได้โดยถูกต้องกับความเป็นจริง รวมทั้งมีส่วนร่วมในกระบวนการบริหารและการตรวจสอบการใช้อำนาจรัฐ อันจะเป็นการส่งเสริมให้มีรัฐบาลที่บริหารบ้านเมืองอย่างมีประสิทธิภาพ โปร่งใส เป็นไปเพื่อประโยชน์ของประชาชนมากยิ่งขึ้น

 **ศูนย์ข้อมูลข่าวสาร** เป็นสถานที่ที่หน่วยงานของรัฐจัดรวบรวมข้อมูลข่าวสารไว้ให้ประชาชนเพื่อสามารถค้นหาข้อมูลข่าวสารของราชการเองได้ ในเบื้องต้นสำนักงานคณะกรรมการข้อมูลข่าวสารของราชการพิจารณาเห็นว่า เพื่อไม่ให้เป็นภาระกับหน่วยงานของรัฐทั้งในด้านบุคลากร สถานที่และงบประมาณ จึงให้ถือว่าหน่วยงานของรัฐที่ต้องจัดตั้งศูนย์ข้อมูลข่าวสารกำหนดให้เป็นเฉพาะหน่วยงานของรัฐที่เป็นนิติบุคคลเท่านั้น ดังนั้น หมายถึงหน่วยงานของรัฐที่เป็นราชการส่วนกลาง คือ กรม หน่วยงานเทียบเท่าราชการส่วนภูมิภาค คือ จังหวัด และราชการส่วนท้องถิ่น คือ องค์การบริหารส่วนจังหวัด เทศบาล องค์การบริหารส่วนตำบล กรุงเทพมหานคร และเมืองพัทยา ***ที่ทำการปกครองอำเภอสังคม เป็นราชการส่วนภูมิภาคจึงมีหน้าที่ ตามกฎหมายที่จะต้องจัดตั้งศูนย์ข้อมูลข่าวสารตามประกาศคณะกรรมการข้อมูลข่าวสารของราชการ***

**2. วิธีการเปิดเผยข้อมูลข่าวสาร มี 3 วิธี คือ**

**2.1. การพิมพ์ในราชกิจจานุเบกษา (มาตรา 7**) หน่วยงานของรัฐต้องส่งข้อมูลข่าวสารของราชการ อย่างน้อยดังต่อไปนี้ลงพิมพ์ในราชกิจจานุเบกษา

(1) โครงสร้างและการจัดองค์กรในการดำเนินงาน

(2) สรุปอำนาจหน้าที่ที่สำคัญและวิธีการดำเนินงาน

(3) สถานที่ติดต่อเพื่อขอรับข้อมูลข่าวสาร หรือคำแนะนำในการติดต่อกับหน่วยงานของรัฐ

(4) กฎ มติคณะรัฐมนตรี ข้อบังคับ คำสั่ง หนังสือเวียน ระเบียบ แบบแผน นโยบาย หรือ การตีความ ทั้งนี้ เฉพาะที่จัดให้มีขึ้นโดยมีสภาพอย่างกฎ เพื่อให้มีผลเป็นการทั่วไปต่อเอกชนที่เกี่ยวข้อง

(5) ข้อมูลข่าวสารอื่นตามที่คณะกรรมการกำหนด

ข้อมูลข่าวสารใดที่ได้มีการจัดพิมพ์เพื่อให้แพร่หลายตามจำนวนพอสมควรแล้ว ถ้ามีการลงพิมพ์ ในราชกิจจานุเบกษา โดยอ้างอิงถึงสิ่งพิมพ์นั้นก็ให้ถือว่าเป็นการปฏิบัติตามบทบัญญัติวรรคหนึ่งแล้ว

ให้หน่วยงานของรัฐรวบรวมและจัดให้มีข้อมูลข่าวสารตามวรรคหนึ่งไว้เผยแพร่เพื่อขายหรือจำหน่าย จ่ายแจก ณ ที่ทำการของหน่วยงานของรัฐแห่งนั้นตามที่เห็นสมควร

**มาตรา 8** ข้อมูลข่าวสารที่ต้องลงพิมพ์ตามมาตรา 7 (4) ถ้ายังไม่ได้ลงพิมพ์ในราชกิจจานุเบกษา จะนำมาใช้บังคับในทางที่ไม่เป็นคุณแก่ผู้ใดไม่ได้ เว้นแต่ผู้นั้นจะได้รู้ถึงข้อมูลข่าวสารนั้นตามความเป็นจริง มาก่อนแล้วเป็นเวลาพอสมควร

**2.2 การจัดให้ประชาชนเข้าตรวจดู (มาตรา 9)** ภายใต้บังคับมาตรา 14 และมาตรา 15 หน่วยงานของรัฐต้องจัดให้มีข้อมูลข่าวสารของราชการอย่างน้อยดังต่อไปนี้ไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่คณะกรรมการกำหนด

(1) ผลการพิจารณาหรือคำวินิจฉัยที่มีผลโดยตรงต่อเอกชน รวมทั้งความเห็นแย้งและคำสั่ง ที่เกี่ยวข้องในการพิจารณาวินิจฉัยดังกล่าว

(2) นโยบายหรือการตีความที่ไม่เข้าข่ายต้องลงพิมพ์ในราชกิจจานุเบกษา ตามมาตรา 7 (4)

(3) แผนงาน โครงการ และงบประมาณรายจ่ายประจำปีของปีที่กำลังดำเนินการ

(4) คู่มือหรือคำสั่งเกี่ยวกับวิธีปฏิบัติงานของเจ้าหน้าที่ของรัฐ ซึ่งมีผลกระทบถึงสิทธิหน้าที่ของเอกชน

(5) สิ่งพิมพ์ที่ได้มีการอ้างอิงถึงตามมาตรา ๗ วรรคสอง

(6) สัญญาสัมปทาน สัญญาที่มีลักษณะเป็นการผูกขาดตัดตอนหรือสัญญาร่วมทุนกับเอกชนในการจัดทำบริการสาธารณะ

(7) มติคณะรัฐมนตรี หรือมติคณะกรรมการที่แต่งตั้งโดยกฎหมาย หรือโดยมติคณะรัฐมนตรี ทั้งนี้ ให้ระบุรายชื่อรายงานทางวิชาการ รายงานข้อเท็จจริง หรือข้อมูลข่าวสารที่นำมาใช้ในการพิจารณาไว้ด้วย

(8) ข้อมูลข่าวสารอื่นตามที่คณะกรรมการกำหนด

ข้อมูลข่าวสารที่จัดให้ประชาชนเข้าตรวจดูได้ตามวรรคหนึ่ง ถ้ามีส่วนที่ต้องห้ามมิให้เปิดเผยตามมาตรา 14 หรือมาตรา 15 อยู่ด้วย ให้ลบหรือตัดทอนหรือทำโดยประการอื่นใดที่ไม่เป็นการเปิดเผยข้อมูลข่าวสารนั้น

บุคคลไม่ว่าจะมีส่วนได้เสียเกี่ยวข้องหรือไม่ก็ตามย่อมมีสิทธิเข้าตรวจดู ขอสำเนาหรือขอสำเนาที่มี คำรับรองถูกต้องของข้อมูลข่าวสารตามวรรคหนึ่งได้ ในกรณีที่สมควรหน่วยงานของรัฐโดยความเห็นชอบ ของคณะกรรมการ จะวางหลักเกณฑ์เรียกค่าธรรมเนียมในการนั้นก็ได้ ในการนี้ให้คำนึงถึงการช่วยเหลือ ผู้มีรายได้น้อยประกอบด้วย ทั้งนี้เว้นแต่จะมีกฎหมายเฉพาะบัญญัติไว้เป็นอย่างอื่น

คนต่างด้าวจะมีสิทธิตามมาตรานี้เพียงใดให้เป็นไปตามที่กำหนดโดยกฎกระทรวง

**มาตรา 10** บทบัญญัติมาตรา 7 และมาตรา 9 ไม่กระทบถึงข้อมูลข่าวสารของราชการที่มีกฎหมายเฉพาะกำหนดให้มีการเผยแพร่หรือเปิดเผย ด้วยวิธีการอย่างอื่น

**2.3. การจัดหาให้ตามคำขอเฉพาะราย (มาตรา 11)** นอกจากข้อมูลข่าวสารของราชการที่ลงพิมพ์ ในราชกิจจานุเบกษาแล้ว หรือที่จัดไว้ให้ประชาชนเข้าตรวจดูได้แล้ว หรือที่มีการจัดให้ประชาชนได้ค้นคว้า ตามมาตรา 26 แล้ว ถ้าบุคคลใดขอข้อมูลข่าวสารอื่นใดของราชการ และคำขอของผู้นั้นระบุข้อมูลข่าวสาร ที่ต้องการในลักษณะที่อาจเข้าใจได้ตามควร ให้หน่วยงานของรัฐผู้รับผิดชอบจัดหาข้อมูลข่าวสารนั้น ให้แก่ผู้ขอภายในเวลาอันสมควร เว้นแต่ ผู้นั้นขอจำนวนมากหรือบ่อยครั้งโดยไม่มีเหตุผลอันสมควร

ข้อมูลข่าวสารของราชการใดมีสภาพที่อาจบุบสลายง่าย หน่วยงานของรัฐจะขอขยายเวลาในการจัดหาให้หรือจะจัดทำสำเนาให้ในสภาพอย่างหนึ่งอย่างใด เพื่อมิให้เกิดความเสียหายแก่ข้อมูลข่าวสารนั้นก็ได้

ข้อมูลข่าวสารของราชการที่หน่วยงานของรัฐจัดหาให้ตามวรรคหนึ่งต้องเป็นข้อมูลข่าวสารที่มี อยู่แล้วในสภาพที่พร้อมจะให้ได้ มิใช่เป็นการต้องไปจัดทำ วิเคราะห์ จำแนก รวบรวม หรือจัดให้มีขึ้นใหม่ เว้นแต่เป็นการแปรสภาพเป็นเอกสารจากข้อมูลข่าวสารที่บันทึกไว้ในระบบการบันทึกภาพหรือเสียง ระบบคอมพิวเตอร์ หรือระบบอื่นใด ทั้งนี้ ตามที่คณะกรรมการกำหนด แต่ถ้าหน่วยงานของรัฐเห็นว่ากรณีที่ขอนั้นมิใช่การแสวงหาผลประโยชน์ทางการค้า และเป็นเรื่องที่จำเป็นเพื่อปกป้องสิทธิเสรีภาพสำหรับผู้นั้นหรือ เป็นเรื่องที่จะเป็นประโยชน์แก่สาธารณะ หน่วยงานของรัฐจะจัดหาข้อมูลข่าวสารนั้นให้ก็ได้

บทบัญญัติวรรคสามไม่เป็นการห้ามหน่วยงานของรัฐที่จะจัดให้มีข้อมูลข่าวสารของราชการใด ขึ้นใหม่ให้แก่ผู้ร้องขอ หากเป็นการสอดคล้องด้วยอำนาจหน้าที่ตามปกติของหน่วยงานของรัฐนั้นอยู่แล้ว

ให้นำความในมาตรา 9 วรรคสอง วรรคสาม และวรรคสี่ มาใช้บังคับแก่การจัดหาข้อมูลข่าวสาร ให้ตามมาตรานี้ โดยอนุโลม

**มาตรา 12** ในกรณีที่มีผู้ยื่นคำขอข้อมูลข่าวสารของราชการตามมาตรา 11 แม้ว่าข้อมูลข่าวสาร ที่ขอจะอยู่ในความควบคุมดูแลของหน่วยงานส่วนกลาง หรือส่วนสาขาของหน่วยงานแห่งนั้นหรือจะอยู่ในความควบคุมดูแลของหน่วยงานของรัฐแห่งอื่นก็ตาม ให้หน่วยงานของรัฐที่รับคำขอให้คำแนะนำ เพื่อไปยื่นคำขอ ต่อหน่วยงานของรัฐที่ควบคุมดูแลข้อมูลข่าวสารนั้นโดยไม่ชักช้า

ถ้าหน่วยงานของรัฐผู้รับคำขอเห็นว่าข้อมูลข่าวสารที่มีคำขอเป็นข้อมูลข่าวสารที่จัดทำโดยหน่วยงานของรัฐแห่งอื่น และได้ระบุห้ามการเปิดเผยไว้ตามระเบียบที่กำหนดตามมาตรา 16 ให้ส่งคำขอนั้น ให้หน่วยงานของรัฐผู้จัดทำข้อมูลข่าวสารนั้นพิจารณาเพื่อมีคำสั่งต่อไป

 **3. แนวทางการจัดตั้งศูนย์ข้อมูลข่าวสารของราชการ**

จากเจตนารมณ์ของพระราชบัญญัติข้อมูลข่าวสารของราชการ พ.ศ. 2540 ได้กำหนดเป็นมาตรการเพื่อให้หน่วยงานต่างๆ ของรัฐหรือเจ้าหน้าที่ของรัฐต้องมีการดำเนินการเปิดเผยข้อมูลข่าวสารของราชการ และได้บัญญัติในมาตรา 9 ให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดูได้ ประกอบกับได้มีประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดู ณ ที่ทำการของหน่วยงานของรัฐ เมื่อวันที่ 24 กุมภาพันธ์ 2541 โดยเรียกสถานที่ที่จัดเก็บรวบรวมข้อมูลข่าวสารว่า **“ศูนย์ข้อมูลข่าวสาร”**

กำหนดให้หน่วยงานของรัฐต้องจัดให้มีสถานที่ให้ประชาชนสามารถเข้าถึงได้สะดวก จัดทำดัชนี เพื่อให้ค้นคว้าได้สะดวก จัดให้มีข้อมูลข่าวสารตามมาตรา 9 ไว้ให้ประชาชนสามารถเข้าตรวจดูได้โดยสะดวก และกำหนดระเบียบปฏิบัติในการเข้าตรวจดูของประชาชน **แนวทางการจัดตั้งศูนย์ข้อมูลข่าวสารฯ** สรุปได้ดังนี้

**1. สถานที่ตั้ง**

- ประชาชนสามารถเข้าถึงได้สะดวก

- เป็นสัดส่วน

- มีป้ายชื่อศูนย์ฯ/ป้ายบอกทางเห็นชัดเจน

**2. วัสดุอุปกรณ์ ครุภัณฑ์ และสิ่งอำนวยความสะดวก**

- โต๊ะ/เก้าอี้ สำหรับเจ้าหน้าที่และประชาชน

- ตู้/ชั้น ใส่แฟ้มเอกสาร

- เครื่องคอมพิวเตอร์ โทรศัพท์/โทรสาร

- แบบฟอร์ม เครื่องเขียน

- แผนภาพขั้นตอนการให้บริการ แผ่นพับ ฯลฯ

**3. การมอบหมายหน่วยงาน/เจ้าหน้าที่ผู้รับผิดชอบ**

- ผ่านการอบรม/มีความรู้เกี่ยวกับกฎหมายว่าด้วยข้อมูลข่าวสารฯ

- มีจิตบริการ (Service mind)

- จัดทำดัชนี/จัดทำแฟ้มข้อมูลได้

- สามารถปฏิบัติหน้าที่ประจำศูนย์ได้อย่างต่อเนื่อง

**4. การจัดทำดัชนี**

- ดัชนีรวม

- ดัชนี/สารบัญประจำ

**5. การกำหนดระเบียบ/หลักเกณฑ์การให้บริการ**

- มีการแลกเปลี่ยนข้อมูลข่าวสารระหว่างหน่วยงาน/การศึกษาดูงาน

- กำหนดช่องทางการประชาสัมพันธ์ศูนย์ฯ (บอร์ด ฯลฯ)

- กำหนดช่องทางรับฟังความคิดเห็นของประชาชน (ณ ศูนย์ข้อมูลฯ และเว็บไซต์)

- การสำรวจความพึงพอใจของประชาชนต่อการให้บริการของศูนย์ฯ

- จัดทำรายงานเสนอผู้บังคับบัญชา

**มติคณะรัฐมนตรีเมื่อวันที่ 20 เมษายน 2554** กำหนดให้หน่วยงานของรัฐถือปฏิบัติในการนำข้อมูลข่าวสารตามมาตรา 7 (เป็นข้อมูลที่ลงพิมพ์ในราชกิจจานุเบกษา) และมาตรา 9 (เป็นข้อมูลที่คณะกรรมการกำหนดไว้ใน (1)–(8)) แห่งพ.ร.บ.ข้อมูลข่าวสารฯ เผยแพร่ผ่านทางเว็บไซต์ของหน่วยงานทุกหน่วยงาน ดังนั้นข้อมูลข่าวสารที่ต้องนำมาแสดงในศูนย์ข้อมูลข่าวสารฯ จึงเป็นข้อมูลข่าวสารตามมาตรา 7 และ 9

 **3.1 การเปิดเผยข้อมูลข่าวสารฯ ตามมาตรา** **7**

**ข้อมูลข่าวสารที่หน่วยงานต้องลงพิมพ์ในราชกิจจานุเบกษา (www.ratchakitcha.soc.go.th)**

1. โครงสร้างและการจัดองค์กรในการดำเนินงาน
2. สรุปอำนาจหน้าที่ที่สำคัญและวิธีการดำเนินงาน เพื่อให้ประชาชนได้รู้ถึงบทบาทที่แท้จริง ของแต่ละหน่วยงาน รู้ถึงวิธีการหรือกระบวนการทำงาน
3. สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของรัฐ เป็นการเพิ่มความสะดวกแก่ประชาชน เพื่อทราบว่าจะไปติดต่อได้ที่ใด จุดใด
4. หลักเกณฑ์ที่มีสภาพอย่างกฎมีผลเป็นการทั่วไปต่อเอกชน (ยกเว้นกฎที่มีผลเฉพาะต่อเจ้าหน้าที่ ในองค์กร เช่น กฎระเบียบ ขั้นตอน วิธีปฏิบัติงานของเจ้าหน้าที่ที่ไม่มีผลต่อเอกชนเป็นการทั่วไป
5. ข้อมูลข่าวสารอื่นตามที่คณะกรรมการกำหนด

ข้อมูลข่าวสารใดที่ได้มีการจัดพิมพ์เพื่อให้แพร่หลายตามจำนวนพอสมควรแล้ว ถ้ามีการลงพิมพ์ ในราชกิจจานุเบกษาโดยอ้างอิงถึงสิ่งพิมพ์นั้น ก็ให้ถือว่าเป็นการปฏิบัติตามบทบัญญัติวรรคหนึ่งแล้ว ให้หน่วยงานของรัฐรวบรวม และจัดให้มีข้อมูลข่าวสารตามวรรคหนึ่งไว้เผยแพร่เพื่อขาย หรือ จำหน่ายจ่ายแจก ณ ที่ทำการของหน่วยงานของรัฐแห่งนั้นตามที่เห็นสมควร

**3.2 การเปิดเผยข้อมูลข่าวสารฯ ตามมาตรา 9**

**ข้อมูลข่าวสารที่หน่วยงานต้องรวบรวมไว้ให้ประชาชนเข้าตรวจดูในศูนย์ข้อมูลข่าวสาร**

1. ผลการพิจารณาหรือคำวินิจฉัยที่มีผลโดยตรงต่อเอกชน ได้แก่ คำสั่ง การอนุญาต อนุมัติ การวินิจฉัย การอุทธรณ์ ที่กระทำโดยเจ้าหน้าที่ (เป็นคำสั่งปกครอง) เช่น

* คำวินิจฉัยของคณะกรรมการอุทธรณ์ตาม พ.ร.บ. ควบคุมอาคาร กรณีเจ้าพนักงานท้องถิ่น มีคำสั่งไม่อนุญาตคำขอ
* ผลการพิจารณาอุทธรณ์คำสั่งไม่อนุญาตตาม พ.ร.บ. สุราฯ
* คำสั่งไม่อนุญาตให้ตั้งท่าเรือ คำสั่งพักใบอนุญาตหรือถอนใบอนุญาตของกรมการขนส่งทางน้ำ

2. นโยบายสำคัญ หรือการตีความข้อกฎหมาย

2.1 นโยบาย เช่น นโยบายรัฐบาล นโยบายตำรวจแห่งชาติ นโยบายทุนรัฐวิสาหกิจ นโยบายของหัวหน้าส่วนราชการ เป็นต้น

2.2 การตีความข้อกฎหมาย หรือผลการหารือ เช่น การตีความของคณะกรรมการกฤษฎีกา การหารือข้อกฎหมายเกี่ยวกับการดำเนินการตาม มติ ครม. และการจัดเก็บภาษีโรงเรือนและที่ดิน การหารือปัญหาการบังคับใช้พ.ร.บ. ความรับผิดทางละเมิดของเจ้าหน้าที่ พ.ศ. 2539 เป็นต้น

3. แผนงาน โครงการ และงบประมาณรายจ่ายประจำปีของปีที่กำลังดำเนินงาน เช่น

* แผนยุทธศาสตร์ของหน่วยงานตามคำรับรองการปฏิบัติราชการประจำปีงบประมาณ พ.ศ. ....
* แผนปฏิบัติราชการ ประจำปีงบประมาณ พ.ศ. ....

4. คู่มือหรือคำสั่งเกี่ยวกับวิธีปฏิบัติงานของ จนท. ของรัฐ ซึ่งมีผลกระทบถึงสิทธิหน้าที่ของเอกชน เช่น

* คู่มือการขออนุญาตก่อสร้าง ดัดแปลง เคลื่อนย้ายหรือรื้อถอนอาคาร ตาม พ.ร.บ. ควบคุมอาคาร พ.ศ. 2522
* คู่มือการขอประกันตัวผู้ต้องหาในชั้นต่าง ๆ (ชั้นตำรวจ ชั้นศาล)
* คู่มือการขออนุญาตตั้งโรงแรม
* คู่มือการขออนุญาตตั้งปั๊มน้ำมัน
* แผนแม่บทของหน่วยงาน หรือ แผนพัฒนาด้านต่าง ๆ ของปีที่กำลังดำเนินการ ที่กำหนดไว้ในแผน
* เทศบัญญัติงบประมาณ พ.ศ. ....
* แผนการจัดซื้อจัดจ้างประจำปีงบประมาณ พ.ศ. ....

5. สิ่งพิมพ์ที่ได้มีการอ้างถึงตามมาตรา 7 วรรคสอง

 ถ้ามีการจัดพิมพ์เผยแพร่ไว้จำนวนพอสมควรแล้ว ก็ไม่จำเป็นต้องนำลงพิมพ์ในราชกิจจาฯ ทั้งหมด ลงพิมพ์แต่เพียงว่าได้มีการเผยแพร่ข้อมูลดังกล่าวแล้ว โดยอ้างถึงสิ่งพิมพ์ที่มีการเผยแพร่แล้วไว้ใน ราชกิจจาฯ ด้วยกฎหมาย จึงกำหนดให้ต้องนำสิ่งพิมพ์ที่ได้มีการอ้างอิงถึงในราชกิจจาฯ นำมารวมไว้เพื่อให้ประชาชนเข้าตรวจดูได้ด้วย เช่น

* + ประกาศคณะกรรมการควบคุมการประกอบวิชาชีพสอบบัญชี ฉบับที่ 42 เรื่อง มาตรฐานการบัญชี

6. สัญญาสัมปทาน สัญญาที่มีลักษณะในการผูกขาดตัดตอน สัญญาร่วมทุนกับเอกชนในการจัดทำบริการสาธารณะ

 6.1 สัญญาสัมปทาน หมายถึง สัญญาที่รัฐอนุญาตให้เอกชนจัดทำบริการสาธารณะ เช่น สัญญาสัมปทานการเดินรถประจำทาง สัญญาสัมปทานทางหลวง สัญญาสัมปทานให้เอกชนเก็บขยะมูลฝอยของ กทม. เป็นต้น จัดทำประโยชน์เกี่ยวกับทรัพยากรธรรมชาติ เช่น สัมปทานการทำเหมืองแร่ สัมปทานการทำไม้ สัมปทานเก็บรังนกนางแอ่น เป็นต้น

 6.2 สัญญาผูกขาดตัดตอน หมายถึง สัญญาที่ให้สิทธิเอกชนกระทำการแต่เพียงผู้เดียว เช่น สัญญาให้ผลิตสุรา

 6.3 สัญญาร่วมทุนกับเอกชนในการจัดทำบริการสาธารณะ หมายถึง กิจการที่เป็นของรัฐแต่มีการร่วมทุนกับเอกชนในการจัดทำ เช่น สัญญาร่วมทุนระหว่าง บมจ. ปตท. กับ บจก. เอ็มซีซี ผลิตพลาสติกชีวภาพ เป็นต้น

 6.4 สัญญาอื่นๆ เช่น สัญญาจัดซื้อจัดจ้างต่าง ๆ

7. มติคณะรัฐมนตรี หรือมติคณะกรรมการที่แต่งตั้งโดยกฎหมาย และแต่งตั้งโดยมติ ครม.

 7.1 มติ ครม.

 7.2 มติคณะกรรมการที่แต่งตั้งโดยกฎหมาย เช่น มติคณะกรรมการธนาคารแห่งประเทศไทย และที่แต่งตั้งโดยคณะรัฐมนตรี เช่น มติคณะกรรมการข้อมูลข่าวสารของราชการ (กขร.) มติคณะกรรมการกำกับหลักทรัพย์และตลาดหลักทรัพย์ มติคณะกรรมการมาตรฐานสินค้า มติคณะกรรมการสิ่งแวดล้อมแห่งชาติ มติคณะกรรมการกำกับนโยบายราคากลางงานก่อสร้าง เป็นต้น

8. ข้อมูลข่าวสารตามที่คณะกรรมการกำหนด

 8.1 ประกาศประกวดราคา ประกาศสอบราคา ที่หัวหน้าส่วนราชการลงนามแล้ว (21 ตุลาคม พ.ศ. 2542)

 8.2 สรุปผลการพิจารณาจัดซื้อจัดจ้างประจำเดือน ตามแบบ สขร.1 (1 ธันวาคม พ.ศ. 2543)

 8.3 ข้อมูล/เอกสารเกี่ยวกับสิ่งแวดล้อม และสุขภาพ (7 มิ.ย. 2553)

 ข้อมูลข่าวสารที่จัดให้ประชาชนเข้าตรวจดูได้ ตามวรรคหนึ่ง ถ้ามีส่วนที่ต้องห้ามมิให้เปิดเผย ตามมาตรา 14 หรือมาตรา 15 อยู่ด้วย ให้ลบหรือตัดทอนหรือทำโดยประการอื่นใดที่ไม่เป็นการเปิดเผยข้อมูลข่าวสารส่วนนั้น บุคคลไม่ว่าจะมีส่วนได้เสียเกี่ยวข้องหรือไม่ก็ตาม ย่อมมีสิทธิเข้าตรวจดู สำเนา หรือขอสำเนา ที่มีคำรับรองถูกต้องของข้อมูลข่าวสารตามวรรคหนึ่งได้ ในกรณีที่สมควรหน่วยงานของรัฐโดยความเห็นชอบของคณะกรรมการจะวางหลักเกณฑ์เรียกค่าธรรมเนียมในการนั้นก็ได้ ในการนี้ให้คำนึงถึงการช่วยเหลือ ผู้มีรายได้น้อยประกอบด้วย ทั้งนี้เว้นแต่จะมีกฎหมายเฉพาะบัญญัติไว้เป็นอย่างอื่น

 คนต่างด้าวจะมีสิทธิตามมาตรานี้เพียงใดให้เป็นไปตามที่กำหนดโดยกฎกระทรวง

**ศูนย์ข้อมูลข่าวสารที่ทำกาปกครองอำเภอสังคม**

 สำนักงานคลังจังหวัดหนองคาย ได้จัดตั้งศูนย์ข้อมูลข่าวสาร ตามพระราชบัญญัติข้อมูลข่าวสาร พ.ศ.2540 โดยใช้ชื่อว่า **“ศูนย์ข้อมูลข่าวสารที่ทำการปกครองอำเภอสังคม”** โดยมีหน้าที่ให้บริการข้อมูลข่าวสารตามพระราชบัญญัติข้อมูลข่าวสารของราชการ พ.ศ. 2540 ตั้งอยู่ที่ที่ว่าการอำเภอสังคม ทางหลวงแผ่นดิน 211 อำเภอสังคม จังหวัดหนองคาย 43160 โทร./โทรสาร 0 4244 1059

**วัตถุประสงค์**

 การจัดทำคู่มือการปฏิบัติงานการให้บริการข้อมูลข่าวสาร ณ ศูนย์ข้อมูลข่าวสารที่ทำการปกครองอำเภอสังคม มีวัตถุประสงค์ ดังนี้

1. เพื่อให้ผู้ปฏิบัติงานประจำศูนย์ข้อมูลข่าวสาร หรือเจ้าหน้าที่ผู้เกี่ยวข้องมีการปฏิบัติถูกต้องเป็นไปในทิศทางเดียวกันภายใต้ข้อกำหนดของกฎหมาย ระเบียบที่เกี่ยวข้อง

2. เพื่อให้เกิดความมั่นใจว่าการให้บริการข้อมูลข่าวสารแก่ประชาชนผู้ใช้บริการ มีประสิทธิภาพและเป็นมาตรฐานเดียวกัน

3. เพื่อใช้เป็นเครื่องมือในการทำงานของผู้เกี่ยวข้องทุกระดับ

4. เพื่อใช้เป็นสื่อกลางในการประสานงานและเป็นเอกสารอ้างอิงในการปฏิบัติงาน

5. เพื่อให้ผู้บริหารของหน่วยงานและของจังหวัด สามารถใช้ในการติดตาม ประเมินผลการปฏิบัติงานได้ทุกขั้นตอน

6. เพื่อใช้เป็นแนวทางการปฏิบัติงาน ให้กับเจ้าหน้าที่ประจำศูนย์ข้อมูลข่าวสารของหน่วยงานของรัฐอื่นๆ

 **ขอบเขต**

 คู่มือการปฏิบัติงานการให้บริการข้อมูลข่าวสาร ณ ศูนย์ข้อมูลข่าวสารนี้ ครอบคลุมถึงสาระสำคัญตามข้อกฎหมายข้อมูลข่าวสาร ระเบียบปฏิบัติ หลักเกณฑ์และวิธีการเกี่ยวกับการจัดให้มีศูนย์ข้อมูลข่าวสารของราชการ ขั้นตอนการปฏิบัติงานในการให้บริการข้อมูลข่าวสารแก่ประชาชนผู้มารับบริการ รวมถึงแบบฟอร์ม ในการปฏิบัติที่เกี่ยวข้อง ซึ่งจะเป็นประโยชน์อย่างยิ่งสำหรับผู้ปฏิบัติงานประจำศูนย์ข้อมูลข่าวสาร หรือ ผู้ที่ต้องการศึกษาหาความรู้เกี่ยวกับกฎหมายข้อมูลข่าวสาร

**คำจำกัดความ**

 **ข้อมูลข่าวสาร** หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใดๆ ไม่ว่า การสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใดๆ และไม่ว่าจะได้จัดทำไว้ใน รูปของเอกสาร แฟ้ม รายงาน หนังสือ แผนผัง แผนที่ ภาพวาด ภาพถ่าย ฟิล์ม การบันทึกภาพหรือเสียง การบันทึกโดยเครื่องคอมพิวเตอร์ หรือวิธีอื่นใดที่ทำให้สิ่งที่บันทึกไว้ปรากฏได้

  **ข้อมูลข่าวสารของราชการ** หมายความว่า ข้อมูลข่าวสารที่อยู่ในความครอบครองหรือควบคุมของหน่วยงานของรัฐ ไม่ว่าจะเป็นข้อมูลข่าวสารเกี่ยวกับการดำเนินงานของรัฐหรือข้อมูลข่าวสารเกี่ยวกับเอกชน

 **ข้อมูลข่าวสารส่วนบุคคล** หมายความว่า ข้อมูลข่าวสารที่เกี่ยวกับข้อเท็จจริงที่เป็น “สิ่งเฉพาะตัว” ของบุคคล ไม่ว่าในแง่มุมใด เช่น การศึกษา ฐานะการเงิน ประวัติสุขภาพ ประวัติการทำงาน ประวัติอาชญากรรม เป็นต้น

  **หน่วยงานของรัฐ** หมายความว่า ราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจ ส่วนราชการสังกัดรัฐสภา ศาลเฉพาะในส่วนที่ไม่เกี่ยวกับการพิจารณาพิพากษาคดี องค์กรควบคุมการประกอบวิชาชีพ หน่วยงานอิสระของรัฐและหน่วยงานอื่นตามที่กำหนดในกฎกระทรวง

 **เจ้าหน้าที่ของรัฐ** หมายความว่า ผู้ปฏิบัติงานให้แก่หน่วยงานของรัฐ

**หน้าที่ความรับผิดชอบ**

การปฏิบัติตามพระราชบัญญัติข้อมูลข่าวสารของราชการ พ.ศ.2540 และการให้บริการข้อมูลข่าวสารของราชการ เกี่ยวข้องกับบุคคลทุกระดับ ดังนี้

| **บุคคลที่เกี่ยวข้อง** | **หน้าที่ความรับผิดชอบ** |
| --- | --- |
| 1. ผู้ว่าราชการจังหวัดหนองคาย 2. คณะกรรมการติดตามการดำเนินงานให้เป็นไป ตาม พรบ.ข้อมูลข่าวสารของราชการพ.ศ.2540 จังหวัดหนองคาย (รองผู้ว่าราชการจังหวัดหนองคาย ที่ผู้ว่าราชการจังหวัดหนองคายมอบหมาย เป็นประธานกรรมการ คำสั่งจังหวัดหนองคายที่ 1659/2552 ลงวันที่ 16 กรกฎาคม 2552)  | 1.1 กำกับดูแล ให้คำปรึกษาเกี่ยวกับกฎหมายข้อมูลข่าวสาร 2.1 ติดตาม สอดส่อง ดูแล ให้คำแนะนำและกำกับให้หน่วยงานของรัฐปฏิบัติตาม พรบ.นี้อย่างเคร่งครัด    |
| 3. คณะดำเนินงานศูนย์ข้อมูลข่าวสารที่ทำการปกครองอำเภอสังคม (นายอำเภอสังคม เป็นที่ปรึกษาคณะทำงาน คำสั่งอำเภอสังคม ที่ ..../2559 ลงวันที่ มกราคม พ.ศ. 2559)    4. เจ้าหน้าที่ประจำศูนย์ข้อมูลข่าวสารที่ทำการปกครองอำเภอสังคม สั่งสำนักงานคลังจังหวัดหนองคาย ที่ ......./2559 ลงวันที่ ... มกราคม พ.ศ. 2559)  | 3.1 รับผิดชอบข้อมูลข่าวสารของราชการ ในส่วนที่เกี่ยวข้องกับการเปิดเผยให้เป็นไป ตามพระราชบัญญัติข้อมูลข่าวสารของราชการ พ.ศ. 2540 อย่างเคร่งครัด3.2 พิจารณาข้อมูลข่าวสารของราชการตามความเหมาะสมและให้คำแนะนำให้คำปรึกษา แก่เจ้าหน้าที่ผู้ปฏิบัติงานประจำศูนย์ข้อมูลข่าวสาร และผู้มาขอรับบริการ3.3 ดำเนินการจัดสถานที่ในการให้บริการข้อมูลข่าวสารของสำนักงานคลังจังหวัดหนองคาย3.4 ดำเนินการจัดทำข้อมูลให้เป็นปัจจุบัน ตรวจสอบความถูกต้อง ความครบถ้วนของข้อมูลข่าวสาร และดำเนินการให้บริการข้อมูลข่าวสารตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 ด้วยระบบอิเล็กทรอนิกส์ เพื่อให้สามารถสืบค้นได้สะดวก รวดเร็ว4.1 รับผิดชอบการดำเนินงานของศูนย์ข้อมูลข่าวสาร โดยจัดสถานที่และเปิดเผยข้อมูลข่าวสารตามที่กฎหมายกำหนด ได้แก่ มาตรา 7 มาตรา 9 ให้ครบถ้วนเป็นปัจจุบันโดยศึกษารายละเอียดได้จากคู่มือการปฏิบัติงานตามพระราชบัญญัติข้อมูลข่าวสารของราชการ พ.ศ. 2540 ของเจ้าหน้าที่ของรัฐ ทั้งนี้ ให้จัดทำดัชนีข้อมูลข่าวสาร และจัดแฟ้มข้อมูลข่าวสาร ให้ประชาชนเข้าตรวจสอบเบื้องต้นด้วยสะดวก ณ สถานที่ตั้งศูนย์ข้อมูลข่าวสาร 4.2 ให้บริการข้อมูลข่าวสารในศูนย์ข้อมูลข่าวสาร โดยให้คำแนะนำ ช่วยเหลือในการค้นหาข่าวสารให้ประชาชน4.3 จัดทำสมุดทะเบียนสำหรับผู้มาขอตรวจดูข้อมูลข่าวสาร รายงานให้คลังจังหวัดทราบ ทุกเดือน ภายในวันที่ 5 ของเดือนถัดไป4.4 บันทึกสถิติของประชาชนที่เข้ามาใช้บริการศูนย์ข้อมูลข่าวสาร สำรวจความพึงพอใจผู้ใช้บริการและรายงานผลให้จังหวัดทราบเป็นประจำภายในเดือนกันยายนของทุกปี |

**ระเบียบขั้นตอนการปฏิบัติ**

 การให้บริการข้อมูลข่าวสาร มีรายละเอียดของการปฏิบัติงานที่ไม่ยุ่งยากสลับซับซ้อน เจ้าหน้าที่หรือ ผู้ให้บริการสามารถปฏิบัติตามขั้นตอนต่างๆ ที่ระบุตามข้างล่างนี้ จะทำให้การให้บริการแก่ผู้มารับบริการ เป็นไปด้วยความรวดเร็ว ถูกต้อง ครบถ้วน และที่สำคัญ ทำให้ผู้มารับบริการเกิดความพึงพอใจ ซึ่งจะก่อให้เกิดประโยชน์ต่อตัวเจ้าหน้าที่ สำนักงาน หรือองค์กร

 การบริการข้อมูลข่าวสาร ณ ศูนย์ข้อมูลข่าวสาร สามารถดำเนินการได้ ดังนี้.-

1. รับเรื่องคำขอข้อมูลข่าวสารจากผู้รับบริการ ณ จุดรับบริการ ซึ่งผู้เขียน ต้องระบุรายละเอียด ให้ชัดเจน ดังนี้

 1.1 รายละเอียดเกี่ยวกับตัวผู้ขอข้อมูล เช่น ชื่อ ที่อยู่ สถานที่ติดต่อ หมายเลขโทรศัพท์ (ถ้ามี) และวันที่ขอข้อมูล

 1.2 รายละเอียดเกี่ยวกับข้อมูล เช่น ชื่อเอกสารที่พอเข้าใจ วิธีต้องการได้ข้อมูล (ต้องการดู /ต้องการสำเนา) หรือ (ต้องการสำเนาที่มีการรับรองความถูกต้อง)

 1.3 เหตุผลที่ขอข้อมูล

2. หากเป็นข้อมูลทั่วไป สามารถให้บริการข้อมูลได้ทันที หากเป็นเรื่องที่ส่งผลต่อการดำเนินงานของหน่วยงานให้นำเสนอผู้บังคับบัญชาเพื่อพิจารณาอนุมัติเป็นรายกรณี

3. จัดส่งข้อมูลให้ผู้รับบริการ

**ข้อพึงปฏิบัติ**

 การบริการข้อมูลข่าวสาร ควรมุ่งเน้นการให้บริการอย่างรวดเร็ว ลดขั้นตอนการปฏิบัติงาน เพื่อให้ผู้รับบริการเกิดความพึงพอใจมากที่สุด

**ขั้นตอนการให้บริการข้อมูลข่าวสาร**

**ณ ศูนย์ข้อมูลข่าวสารที่ทำการปกครองอำเภอสังคม**

แนะนำข้อปฏิบัติ/ยกเว้น ตามที่กฎหมายกำหนด

ถ้าไม่มีข้อมูลข่าวสารในหน่วยงานจะแนะนำให้ไปขอที่หน่วยงานอื่น

แนะนำให้ใช้สิทธิร้องเรียน

ไม่มี

ผู้ขอไม่เชื่อ

รับรองสำเนาถูกต้อง

แจ้งสิทธิอุทธรณ์

ไม่ให้

ส่วนที่ปฏิเสธแจ้งสิทธิอุทธรณ์แก่ผู้ขอ

ส่วนที่ให้ ถ่ายสำเนารับรองสำเนา

ให้บางส่วน

ถ่ายสำเนา

ให้

รับข้อมูลข่าวสาร/

นัดหมายมาฟังผลคำขอ

ให้ความช่วยเหลือในการกรอกแบบฟอร์มฯ หรือเจ้าหน้าที่กรอกเอง

คณะทำงานข้อมูลข่าวสารฯ พิจารณาว่าจะเปิดเผยข้อมูลฯ

ตามคำขอ ได้หรือไม่

ให้กรอกแบบฟอร์มคำขอ

ถ้าไม่มีข้อมูลข่าวสาร

ในศูนย์ข้อมูลข่าวสาร

แต่มีอยู่ในที่ทำการปกครองอำเภอสังคม

ถ่ายสำเนา

รับรองสำเนาถูกต้อง

ช่วยเหลือ/แนะนำ/ค้นหาจากดัชนีข้อมูลข่าวสาร

ถ้ามีข้อมูลข่าวสาร

ในศูนย์ข้อมูลข่าวสาร

ตรวจดูว่ามีข้อมูลข่าวสารอยู่ในศูนย์ข้อมูลข่าวสารหรือไม่

ประชาชนขอรับการบริการข้อมูลข่าวสาร

**คำอธิบายแผนผังขั้นตอนการให้บริการข้อมูลข่าวสาร**

**ณ ศูนย์ข้อมูลข่าวสารที่ทำการปกครองอำเภอสังคม**

1. เมื่อมีผู้มาขอใช้บริการข้อมูลข่าวสาร เจ้าหน้าที่ประจำศูนย์ข้อมูลข่าวสารจะต้องแนะนำให้ผู้มาขอใช้บริการ แสดงตนด้วยการลงชื่อในสมุดทะเบียนเพื่อเป็นหลักฐานของทางราชการและเพื่อการเก็บสถิติ นอกจากนั้นการลงทะเบียนนี้ก็จะเป็นการตรวจสอบเบื้องต้นว่าเป็นคนไทยหรือไม่ หากสงสัยว่าเป็นคนต่างด้าวก็ขอให้แสดงบัตรประจำตัวประชนชนได้ถ้าเป็นคนต่างด้าวจะไม่ให้บริการก็ได้ แต่เจ้าหน้าที่จะขอให้ประชาชนแสดงบัตรประจำตัวประชาชนโดยพร่ำเพรื่อ หรือโดยไม่มีเหตุสงสัยไม่ได้ เพราะเป็นการสร้างภาระให้กับประชาชนเกินควร
2. แนะนำให้ประชาชนตรวจสอบข้อมูลเบื้องต้นจากดัชนีที่ศูนย์ข้อมูลข่าวสารได้จัดทำเตรียมไว้เพื่อ สืบค้นหาข้อมูลข่าวสารตามที่ต้องการ
3. ช่วยเหลือ ในการให้คำแนะนำและค้นหาข้อมูลข่าวสารให้ประชาชน
4. หากมีการจัดแยกข้อมูลข่าวสารที่มีไว้บริการประชาชนตรวจค้น จะต้องเก็บไว้ต่างหากและต้องให้คำแนะนำกับประชาชนว่าจะต้องไปติดต่อตรวจดูข้อมูลข่าวสารใด ณ ที่ใด อย่างไร ทั้งนี้ต้องคำนึงถึงความสะดวกของประชาชนเป็นหลัก
5. กรณีที่ผู้มาขอใช้บริการต้องการถ่ายสำเนาข้อมูลข่าวสาร เจ้าหน้าที่ประจำศูนย์จะเป็นผู้ดำเนินการให้พร้อมกับรับรองความถูกต้องของสำเนาดังกล่าว โดยไม่คิดค่าธรรมเนียมแต่อย่างใด
6. กรณีที่ไม่มีข้อมูลข่าวสารในศูนย์ข้อมูลข่าวสารแต่มีอยู่ในสำนักงานคลังจังหวัด จะให้ผู้มาขอใช้บริการกรอกแบบฟอร์มคำขอตามแบบที่หน่วยงานกำหนด แล้วให้เจ้าหน้าที่ประจำศูนย์ข้อมูลข่าวสารดำเนินการตามขั้นตอนต่อไป
7. เกี่ยวกับระยะการให้บริการข้อมูลข่าวสารนั้น ที่ทำการปกครองอำเภอสังคมได้ปฏิบัติให้เป็นไปตามมติคณะรัฐมนตรีคณะรัฐมนตรีเมื่อวันที่ 28 ธันวาคม 2547 ดังนี้

 7.1 กรณีที่ประชาชนขอข้อมูลข่าวสารจากศูนย์ข้อมูลข่าวสารที่ทำการปกครองอำเภอสังคม มีข้อมูลข่าวสารพร้อมที่จะจัดให้ได้ และจะดำเนินการให้แล้วเสร็จโดยเร็วหรือภายในวันที่รับคำขอ

 7.2 ในกรณีที่ข้อมูลข่าวสารที่ขอมีเป็นจำนวนมากหรือไม่สามารถดำเนินการให้แล้วเสร็จภายใน 15 วัน จะแจ้งให้ผู้ขอข้อมูลทราบภายใน 15 วัน รวมทั้งแจ้งกำหนดวันที่จะดำเนินการแล้วเสร็จให้ผู้ขอข้อมูลทราบด้วย

**เอกสารอ้างอิง**

 1. พระราชบัญญัติข้อมูลข่าวสารของราชการ พ.ศ. 2540

 2. ประกาศและกฎกระทรวงที่ออกตามพระราชบัญญัติข้อมูลข่าวสารของราชการ พ.ศ. 2540

 2.1 ประกาศคณะกรรมการข้อมูลข่าวสารของราชการ ลงวันที่ 24 กุมภาพันธ์ 2541 เรื่อง หลักเกณฑ์และวิธีการจัดพิมพ์หรือจัดให้มีข้อมูลข่าวสารของราชการที่เกิดขึ้นก่อนวันที่พระราชบัญญัติข้อมูลข่าวสารของราชการ พ.ศ. 2540 ใช้บังคับ

 2.2 ประกาศคณะกรรมการข้อมูลข่าวสารของราชการ ลงวันที่ 24 กุมภาพันธ์ 2541 เรื่อง หลักเกณฑ์ และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดู

 2.3 ประกาศคณะกรรมการข้อมูลข่าวสารของราชการ ลงวันที่ 7 พฤษภาคม 2542 เรื่อง การเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการ

 2.4 ประกาศคณะกรรมการข้อมูลข่าวสารของราชการ ลงวันที่ 21 ตุลาคม 2542 เรื่อง กำหนดให้ประกาศประกวดราคาและประกาศสอบราคาของหน่วยงานของรัฐที่หัวหน้าส่วนราชการลงนามแล้วเป็นข้อมูลข่าวสารที่ต้องจัดไว้ให้ประชาชนเข้าตรวจดูได้ตามมาตรา 9(8) แห่งพระราชบัญญัติข้อมูลข่าวสารของราชการ พ.ศ. 2540

 2.5 ประกาศคณะกรรมการข้อมูลข่าวสารของราชการ ลงวันที่ 1 ธันวาคม 2543 เรื่อง กำหนดให้ข้อมูลข่าวสารที่เกี่ยวกับผลพิจารณาการจัดซื้อจัดจ้างของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนเข้าตรวจดูได้ตามมาตรา 9(8) แห่งพระราชบัญญัติข้อมูลข่าวสารของราชการ พ.ศ. 2540

 2.6 กฎกระทรวง (พ.ศ. 2541) ออกตามความในพระราชบัญญัติข้อมูลข่าวสารของราชการ พ.ศ. 2540 ให้ไว้ ณ วันที่ 25 มิถุนายน 2541

 2.7 กฎกระทรวง ฉบับที่ 4 (พ.ศ. 2542) ออกตามความในพระราชบัญญัติข้อมูลข่าวสารของราชการ พ.ศ. 2540 ให้ไว้ ณ วันที่ 30 มิถุนายน 2542

 3. คำสั่งจังหวัดหนองคายที่ 1659/2552 ลงวันที่ 16 กรกฎาคม พ.ศ. 2552

 4. คำสั่งที่ทำการปกครองอำเภอสังคม ที่ /2559 ลงวันที่ มกราคม พ.ศ. 2559

 5. คำสั่งที่ทำการปกครองอำเภอสังคม ที่ /2559 ลงวันที่ มกราคม พ.ศ. 2559

**ภาคผนวก**

**แบบฟอร์มที่ใช้**

 ศูนย์ข้อมูลข่าวสารที่ทำการปกครองอำเภอสังคม ได้ออกแบบหรือจัดทำแบบฟอร์มเพื่อใช้ในการปฏิบัติงานของศูนย์ข้อมูลข่าวสารฯ โดยมีวัตถุประสงค์เพื่อให้การจัดเก็บข้อมูลเป็นระบบ และให้ปฏิบัติงานเป็นมาตรฐานเดียวกัน ซึ่งศูนย์ข้อมูลข่าวสารหน่วยงานของรัฐอื่นๆ สามารถนำไปประยุกต์ใช้ให้เหมาะสมกับบทบาทภารกิจของหน่วยงานได้

|  |
| --- |
| **สมุดทะเบียนผู้ขอตรวจดูและ/หรือ ผู้ขอสำเนาข้อมูลข่าวสาร** |
| **ศูนย์ข้อมูลข่าวสารที่ทำการปกครองอำเภอสังคม** |
| **ประจำเดือน......................................** |
| **ลำดับ** | **วัน เดือน ปี** | **ชื่อผู้ตรวจดู/ขอสำเนา** | **อาชีพ** | **ที่อยู่หรือสถานที่ที่ติดต่อได้** | **ข้อมูลข่าวสารที่ขอรับบริการ** | **เจ้าหน้าที่ผู้ให้บริการ** | **หมายเหตุ** |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |

-16-

 **แบบแสดงความคิดเห็นเกี่ยวกับการให้บริการข้อมูลข่าวสาร**

 **ตามพระราชบัญญัติข้อมูลข่าวสารของราชการ พ.ศ. 2540**

 **ศูนย์ข้อมูลข่าวสารของที่ทำการปกครองอำเภอสังคม**

วัตถุประสงค์ : แบบแสดงความคิดเห็นนี้มีวัตถุประสงค์เพื่อทราบระดับการให้บริการของทางราชการ

 การแสดงความคิดเห็นของท่านจะเป็นประโยชน์ในการนำไปปรับปรุงการให้บริการให้ดีขึ้น

1. วันที่มารับบริการ.............เดือน............................พ.ศ.............................
2. เพศ □ ชาย □ หญิง

อาชีพ □ ข้าราชการ □ พนักงานรัฐวิสาหกิจ □ ลูกจ้างภาครัฐ □ อื่น ๆ (ระบุ)..............................

1. ข้อมูลที่ท่านต้องการมีให้ท่านหรือไม่

□ มี □ มี แต่ไม่ครบ □ ไม่มี

□ เจ้าหน้าที่รับ จะจัดหาให้ภายหลัง

□ เจ้าหน้าที่ได้แนะนำแหล่งข้อมูลที่ต้องติดต่อโดยตรงหรือเพิ่มเติม

1. ความถูกต้อง/ทันสมัยของข้อมูล

□ ถูกต้อง และเป็นปัจจุบัน ตรงตามความต้องการ

□ ไม่ถูกต้อง และไม่เป็นปัจจุบัน

□ อื่น ๆ (ระบุ)........................................................................................................................................

1. สถานที่ติดต่อเพื่อขอรับบริการข้อมูลข่าวสารมีความพร้อมและสะดวกมากน้อยเพียงใด

□ มาก □ ปานกลาง □ น้อย เนื่องจาก.....................................................................................

1. ท่านได้รับความพึงพอใจจากการมาขอรับบริการมากน้อยเพียงใด
	1. สถานที่

 □ มาก □ ปานกลาง □ น้อย เนื่องจาก..........................................................................

* 1. การให้บริการข้อมูล

□ มาก □ ปานกลาง □ น้อย เนื่องจาก...........................................................................

* 1. เจ้าหน้าที่

□ มาก □ ปานกลาง □ น้อย เนื่องจาก...........................................................................

1. ข้อมูลที่ท่านต้องการเพิ่มเติม คือ…………………………………………………………………………………………….........

...................................................................................................................................................................

1. ความคิดเห็นหรือข้อเสนอแนะอื่น ๆ

...................................................................................................................................................................

...................................................................................................................................................................

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ขอขอบพระคุณที่กรุณาตอบแบบแสดงความคิดเห็น

ศูนย์ข้อมูลข่าวสารที่ทำการปกครองอำเภอสังคม โทร./โทรสาร 0 4244 1059

**แบบรายงานสถิติการให้บริการข้อมูลข่าวสาร**

**ศูนย์ข้อมูลข่าวสารที่ทำการปกครองอำเภอสังคม**

**ประจำเดือน....................................**

1. สถิติการให้บริการ

|  |  |
| --- | --- |
| รายการ | จำนวน |
| จำนวนผู้มาขอรับบริการข้อมูลข่าวสาร(ราย) |  |
| จำนวนการปฏิเสธการให้บริการข้อมูลข่าวสาร(ราย/เรื่อง) |  |
| จำนวนการร้องเรียนเกี่ยวกับการให้บริการข้อมูล (ครั้ง/เรื่อง) |  |

1. สาเหตุที่มีการปฏิเสธการให้บริการข้อมูลข่าวสาร เนื่องจาก

………………………………………………………………………………………………………………………………………………………………………………………………………………………………………………………………………………………………

1. กรณีมีการร้องเรียนเกี่ยวกับการให้บริการ ข้อมูลข่าวสาร (กรุณาระบุเรื่องที่มีการร้องเรียน)

……………………………………………………………………………………………………………………………………………………………………………………………………………………………………………………………………………………………..

1. สรุปผลการสำรวจความคิดเห็นในการให้บริการข้อมูลข่าวสาร ณ ศูนย์ข้อมูลข่าวสารที่ทำการปกครองอำเภอสังคม (รอบ 1 เดือน)

4.1 อาชีพ □ ข้าราชการ คน □ พนักงานรัฐวิสาหกิจ คน

 □ ลูกจ้างภาครัฐ คน □ อื่น ๆ คน

4.2 ข้อมูลที่ท่านต้องการมีให้ท่านหรือไม่

 □ มี คน □ มีแต่ไม่ครบ คน □ ไม่มี คน

 □ เจ้าหน้าที่จะรับจัดหาให้ภายหลัง คน

 □ เจ้าหน้าที่ได้แนะนำแหล่งข้อมูลที่ต้องติดต่อเพิ่ม คน

4.3 ความถูกต้อง/ทันสมัยของข้อมูล

 □ ถูกต้องเป็นปัจจุบัน ตรงตามความต้องการ คน

 □ ไม่ถูกต้อง และไม่เป็นปัจจุบัน คน

 □ อื่น ๆ (ระบุ) คน

4.4 สถานที่ติดต่อเพื่อขอรับบริการข้อมูลมีความพร้อมและสะดวกมากน้อยเพียงใด

 □ มาก คน □ ปานกลาง คน □ น้อย คน

 4.5 ท่านได้รับ...

-2-

* 1. ท่านได้รับความพึงพอใจจากการมาขอรับบริการมากน้อยเพียงใด
1. สถานที่ □ มาก คน □ ปานกลาง คน □ น้อย คน
2. การให้บริการ □ มาก คน □ ปานกลาง คน □ น้อย คน
3. เจ้าหน้าที่ □ มาก คน □ ปานกลาง คน □ น้อย คน
	1. ความคิดเห็นหรือข้อเสนอแนะอื่น ๆ
4. ................................................................................................................................................
5. ................................................................................................................................................
6. การดำเนินการแก้ไข ปรับปรุงการให้บริการของส่วนราชการ/หน่วยงาน

................................................................................................................................................................................................................................................................................................................................................................................................................................................................................................

ลงชื่อ........................................ผู้รายงาน

**แบบฟอร์มคำขอข้อมูลข่าวสารของหน่วยงานราชการ**

**ศูนย์ข้อมูลข่าวสารของที่ทำการปกครองอำเภอสังคม**

เขียนที่...................................................

วันที่.............เดือน................พ.ศ. .........

เรื่อง ขอข้อมูลข่าวสารของราชการ

เรียน นายอำเภอสังคม

 ข้าพเจ้า นาย/นาง/นางสาว..........................................................อยู่บ้านเลขที่...................................

หมู่ที่............ตำบล..................................อำเภอ...................................จังหวัด.....................................................

อาชีพ □ ข้าราชการ □ ลูกจ้าง/พนักงานรัฐวิสาหกิจ □ รับจ้าง □ ส่วนตัว □ อื่น ๆ ระบุ...............

บัตรประจำตัวประชาชน/บัตรข้าราชการ เลขที่....................................หมายเลขโทรศัพท์.........................

มีความประสงค์ขอข้อมูลข่าวสารจากศูนย์ข้อมูลข่าวสารของสำนักงานคลังจังหวัดหนองคาย ดังนี้

 □ 1. ข้อมูลตามมาตรา 7

 □ 2. ข้อมูลข่าวสารตามมาตรา 9

 □ 3. ข้อมูลอื่น ๆ ของส่วนราชการเป็นการเฉพาะตามมาตรา 11

 □ 4. ข้อมูลกลุ่มงานวิชาการด้านการคลังและการบัญชี

 □ 5. กลุ่มงานระบบงานและสารสนเทศการคลัง

 □ 6. ฝ่ายบริหารงานทั่วไป

ประเภทข้อมูลที่จะขอ (ระบุ)...............................................................................................................................

..............................................................................................................................................................................

โดยจะขอ □ รับทราบข้อมูลข่าวสาร

 □ คัดสำเนาข้อมูลข่าวสารและถ่ายเอกสาร จำนวน..............หน้า

 □ อื่น ๆ โปรดระบุ............................................................................................................................

 จึงเรียนมาเพื่อดำเนินการให้ตามความประสงค์ของข้าพเจ้าต่อไป

 ขอแสดงความนับถือ

(ลงชื่อ)...................................................ผู้ขอข้อมูล

ผู้รับคำร้อง..................................

วันที่...........................................

เวลา.........................น.

 (....................................................)

 เวลา.....................น.

-2-

**ความเห็นของเจ้าหน้าที่ประจำศูนย์ข้อมูลข่าวสารที่ทำการปกครองอำเภอสังคม**

เรียน นายอำเภอสังคม

 ข้อมูลข่าวสารตามคำร้องเป็นข้อมูลข่าวสารประเภท

 □ เปิดเผยได้ทั้งหมด และสามารถคัดสำเนาได้ทั้งหมด

 □ เปิดเผยได้ทั้งหมด และสามารถคัดสำเนาได้บางส่วน

 □ เปิดเผยได้บางส่วน และสามารถคัดสำเนาได้บางส่วนที่เปิดเผยได้

 □ เปิดเผยได้บางส่วน และสามารถคัดสำเนาได้ทั้งหมด

 □ เปิดเผยไม่ได้ โดยอ้างเหตุผลตามมาตรา 14 มาตรา 15 แห่งพระราชบัญญัติข้อมูลข่าวสารของราชการ พ.ศ. 2540...........................................................................................................................................

...........................................................................................................................................................................................................................................................................................................................................................

(ลงชื่อ)...................................................เจ้าหน้าที่ประจำศูนย์

 (....................................................)

วันที่.......................................................

**คำสั่งผู้อนุญาต**

 □ อนุญาต □ ไม่อนุญาต เนื่องจาก.....................................................................................

........................................................................................................................................................................

(ลงชื่อ)...................................................

 (....................................................)

วันที่.......................................................

**ผู้ขอใช้บริการ** ได้รับข้อมูลครบถ้วนแล้วใน วันที่............เดือน............................พ.ศ..................เวลา.........น.

(ลงชื่อ)...................................................ผู้ขอข้อมูล

 (....................................................)

**หนังสือร้องเรียน**

วันที่...........เดือน.....................พ.ศ.....................

เรื่อง ร้องเรียน...................................

เรียน ประธานกรรมการข้อมูลข่าวสารของราชการ

 ข้าพเจ้าชื่อ.................................................................นามสกุล...............................................................

อยู่บ้านเลขที่...............................หมู่ที่......................ถนน.....................................................................................

ตำบล/แขวง...............................................อำเภอ/เขต............................................จังหวัด..................................

รหัสไปรษณีย์..........................................................โทรศัพท์................................................................................

ขอร้องเรียนต่อคณะกรรมการข้อมูลข่าวสารของราชการว่าหน่วยงานของรัฐ คือ................................................

.............................................................................................................................................................................

ได้กระทำการเป็นการฝ่าฝืนไม่ปฏิบัติตามหรือปฏิบัติไม่ถูกต้องตามพระราชบัญญัติข้อมูลข่าวสารของราชการ พ.ศ. 2540 โดยมีข้อเท็จจริง ดังนี้

 (1)...........................................................................................................................................................

 (2)...........................................................................................................................................................

 (3)...........................................................................................................................................................

 พร้อมนี้ ข้าพเจ้าได้แนบเอกสารเพื่อประกอบการพิจารณามาด้วยแล้ว คือ เรื่อง....................................

……………………………………………………………………………………………………………………………………………………….....

………………………………………………………………………………………………………………จำนวน…………………………แผ่น

 จึงเรียนมาเพื่อโปรดพิจารณาดำเนินการให้ตามความประสงค์ของข้าพเจ้าต่อไป

ขอแสดงความนับถือ

 ลงชื่อ..........................................ผู้ร้องเรียน

 (…………………………………….)

สถานที่ติดต่อ ประธานกรรมการข้อมูลข่าวสารของราชการ

 สำนักงานคณะกรรมการข้อมูลข่าวสารของราชการ

 อาคารสำนักงานปลัดสำนักนายกรัฐมนตรี

 ทำเนียบรัฐบาล กรุงเทพฯ 10300

 โทร. 0 2282 1366 โทรสาร 0 2281 8543

 **หนังสืออุทธรณ์**

เขียนที่.....................................................

วันที่...........เดือน.....................พ.ศ.....................

เรื่อง อุทธรณ์คำสั่งไม่เปิดเผยข้อมูลข่าวสารของ...........................................................................................

เรียน ประธานกรรมการข้อมูลข่าวสารของราชการ

 ข้าพเจ้าชื่อ.................................................................ตำแหน่ง/อาชีพ....................................................

อยู่บ้านเลขที่................... ตำบล/แขวง...................................อำเภอ/เขต...............................จังหวัด.................

โทรศัพท์.....................................มีความประสงค์ขออุทธรณ์คำสั่งไม่เปิดเผยข้อมูลข่าวสารของ..........................

.............................................................................................................................................................................

 ด้วยเมื่อวันที่ ...................................... ข้าพเจ้าได้ใช้สิทธิตามพระราชบัญญัติข้อมูลข่าวสารของราชการ พ.ศ. 2540 ขอดูเอกสาร จำนวน..............รายการ จาก.....................................................................ดังมีรายละเอียดตามสำเนาคำขอที่แนบมาพร้อมนี้ ต่อมาเมื่อวันที่..........................................ได้มีคำสั่งปฏิเสธไม่อนุญาตให้ตรวจดู/ให้สำเนาเอกสารดังกล่าว โดยให้เหตุผลว่า.........................................................................

.......................................................................................................................ดังมีรายละเอียดปรากฏตามสำเนา

หนังสือปฏิเสธของ....................................................................ที่แนบมาพร้อมนี้

 ข้าพเจ้าจึงขอใช้สิทธิอุทธรณ์คำสั่งมิให้เปิดเผยข้อมูลข่าวสารของ.........................................................ตามพระราชบัญญัติข้อมูลข่าวสารของราชการ พ.ศ. 2540 ต่อคณะกรรมการข้อมูลข่าวสารของราชการ

 จึงเรียนมาเพื่อโปรดพิจารณา

ขอแสดงความนับถือ

 ลงชื่อ..........................................ผู้อุทธรณ์

 (…………………………………….)

สถานที่ติดต่อ ประธานกรรมการข้อมูลข่าวสารของราชการ

 สำนักงานคณะกรรมการข้อมูลข่าวสารของราชการ

 อาคารสำนักงานปลัดสำนักนายกรัฐมนตรี

 ทำเนียบรัฐบาล กรุงเทพฯ 10300

 โทร. 0 2282 1366 โทรสาร 0 2281 8543

**ผู้จัดทำ**

นายนพดล วิริยะยุทธ นายอำเภอสังคม ที่ปรึกษา

นายประยงค์ วันตา ปลัดอำเภอหัวหน้าฝ่ายบริหารงานปกครอง ประธานคณะทำงาน

นายวิชัย หาญวิชา ปลัดอำเภอ(จพง.ปค.ปฎิบัติการ) คณะทำงาน

นายคณาวุฒิ เอี่ยมนูน ปลัดอำเภอ(จพง.ปค.ชำนาญการ) คณะทำงานและเลขานุการ

นายธนพล เกษตะระ เจ้าหน้าที่ปกครอง ผู้ช่วยเลขานุการ

นางสาวบุณฑริก แสนหัวห้าว พนักงานราชการ ผู้ช่วยเลขานุการ